दुर्वासा धाम

दुर्वासा धाम (Durvasa Dham) भारत के उत्तर प्रदेश राज्य के आज़मगढ़ ज़िले की फूलपुर तहसील में स्थित एक हिन्दू पवित्र स्थान है, जहाँ मझुई नदी का संगम तमसा नदी से होता है, जो गंगा नदी की एक उपनदी है।

विवरण 
दुर्वासा फूलपुर से 6 किलोमीटर उत्तर में स्थित है। यह जगह विशेष रूप से दुर्वासा ऋषि आश्रम के लिए प्रसिद्ध है। प्राचीन समय में हजारों की संख्या में विद्यार्थी ज्ञान प्राप्त करने के लिए यहां आते थे। प्रत्येक वर्ष कार्तिक-पूर्णिमा के अवसर पर यहां भव्य मेले का आयोजन किया जाता है।  यहाँ संगम पर नदी के एक ओर दुर्बाषेश्वर महादेव मन्दिर स्थित है और दूसरी ओर महाबल निषाद मन्दिर है। समीप ही एक हनुमान मन्दिर भी है। नदी पर एक स्नान घाट बना हुआ है।

इन्हें भी देखें 
 मझुई नदी
 तमसा नदी (टोंस नदी)
 महर्षि दुर्वासा
 दत्तात्रेय संगम
 फूलपुर, आज़मगढ़

सन्दर्भ 

आज़मगढ़ ज़िला
उत्तर प्रदेश में हिन्दू मंदिर